కోనేరు కోనప్ప

**కోనేరు కోనప్ప,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున సిర్పూర్ శాసనసభ నియోజకవర్గం శాసనసభ్యుడిగా ప్రాతినిధ్యం వహిస్తున్నాడు. కోనేరు కోనప్ప 26 జనవరి 2022న కొమరంభీం జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.

## జీవిత విశేషాలు
కోనప్ప 1955, జూలై 10న  సూర్యనారాయణ, కృష్ణవేణి దంపతులకు ఆదిలాబాదు జిల్లా, కాగజ్‌నగర్‌లో జన్మించాడు. వ్యవసాయ కుటుంబానికి చెందిన కోనప్ప, 1975లో కాగజ్‌నగర్ లోని ప్రభుత్వ జూనియర్ కళాశాలలో ఇంటర్మీడియట్ పూర్తి చేశాడు.

## వ్యక్తిగత జీవితం
కోనప్పకు రమాదేవితో వివాహం జరిగింది. వారికి ఒక కుమారుడు (వంశీకృష్ణ), ఒక కుమార్తె (ప్రతిమ) ఉన్నారు.

## రాజకీయ జీవితం
పార్టీతో తన రాజకీయ జీవితాన్ని ప్రారంభించిన కోనప్ప, 2004లో కాంగ్రెస్ పార్టీ తరపున సిర్పూర్ శాసనసభ నియోజకవర్గం నుండి ఆంధ్రప్రదేశ్ 12వ శాసనసభకు ఎమ్మెల్యేగా పోటీ చేసి తెలుగుదేశం పార్టీ అభ్యర్తి పాల్వాయి రాజ్యలక్ష్మిపై గెలిచి తొలిసారిగా అసెంబ్లీలో అడుగుపెట్టాడు. 2009లో జరిగిన  ఆంధ్రప్రదేశ్ శాసనసభ ఎన్నికలు (2009)లో,  ఆ తరువాత 2010లో జరిగిన ఉప ఎన్నికల్లో తెలంగాణ రాష్ట్ర సమితి అభ్యర్థి కావేటి సమ్మయ్య చేతిలో ఓడిపోయాడు. తెలంగాణ ఉద్యమంలో పాల్గొన్నాడు. తరువాత కాంగ్రెస్ పార్టీకి రాజీనామా చేసి, బహుజన్ సమాజ్ పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా బహుజన సమాజ్ వాది పార్టీ టికెట్ పై పోటీ చేసి తెలంగాణ రాష్ట్ర సమితి పార్టీ అభ్యర్థి కావేటి సమ్మయ్యపై 8,837 ఓట్ల మెజారిటీతో గెలుపొందాడు ఆ తరువాత తెలంగాణ రాష్ట్ర సమితి పార్టీలో చేరాడు. 2018లో జరిగిన తెలంగాణ ముందస్తు ఎన్నికలలో తెలంగాణ రాష్ట్ర సమితి పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి పాల్వాయి హరీష్ బాబుపై 24,000 వేలకు పైగా ఓట్ల. మెజారిటీతో గెలుపొందాడు.

2023 తెలంగాణ శాసనసభ ఎన్నికలలో ఆయన భారత్ రాష్ట్ర సమితి అభ్యర్థి గా పోటీ చేసి భారతీయ జనతా పార్టీ అభ్యర్థి పాల్వాయి హరీష్ బాబు చేతిలో 3043 ఓట్ల తేడాతో ఓడిపోయాడు. 

లోక్‌సభ ఎన్నికల నేపథ్యంలో 2024 మార్చి 5న బీఎస్పీ తెలంగాణ అధ్యక్షుడు ఆర్.ఎస్. ప్రవీణ్ కుమార్, బీఆర్ఎస్ అధ్యక్షుడు కేసీఆర్ భేటీ అయి 2024 పార్లమెంట్ ఎన్నికల్లో బీఎస్పీ పార్టీతో బీఆర్ఎస్ పొత్తు పెట్టుకోవటంతో మనస్థాపం చెంది కోనేరు కోనప్ప మార్చి 13న భారత్ రాష్ట్ర సమితి పార్టీకి రాజీనామా చేశాడు.

కోనేరు కోనప్ప ఆ తరువాత 2024 మార్చి 15న మంత్రి సీతక్క సమక్షంలో భారత జాతీయ కాంగ్రెస్ పార్టీలో చేరి పార్టీలో ప్రాధాన్యత తగ్లడంతో తీవ్ర అసహనంతో 2025 ఫిబ్రవరి 21న రాజీనామా చేసి పట్టభద్రుల ఎమ్మెల్సీ ఎన్నికల్లో పోటీ చేస్తున్న ప్రసన్న హరికృష్ణకు మద్దతుగా ప్రచారంలో పాల్గొన్నాడు.

కోనేరు కోనప్ప 2025 సెప్టెంబర్ 25న బీఆర్‌ఎస్‌ కార్యనిర్వాహక అధ్యక్షుడు కల్వకుంట్ల తారకరామారావు, మాజీ మంత్రులు హరీశ్‌ రావు, జగదీశ్‌రెడ్డిల సమక్షంలో భారత్ రాష్ట్ర సమితి పార్టీలో చేరాడు.

## సామాజిక కార్యక్రమాలు
కోనప్ప ప్రతిరోజూ 1,000 మందికి ఉచిత ఆహారాన్ని అందించడం, పాఠశాలలకు టీవీ సెట్‌లను బహుమతిగా ఇవ్వడం, ఉపాధ్యాయులు, పోలీసు, మిలిటరీ, అటవీ ఉద్యోగాలకు హాజరయ్యే వారికి ఉచిత కోచింగ్ ఇవ్వడం, ఇంటర్మీడియట్ విద్యార్థులకు ఉచిత మధ్యాహ్న భోజనం, మహిళలకు పౌష్టికాహారం అందించడం వంటి సామాజిక కార్యక్రమాలు నిర్వహిస్తున్నారు.

కాగజనగర్ ఆర్టీసీ బస్ స్టాండ్ దగ్గరలో కోనేరు నిత్య అన్నదానం సత్రం కోనేరు కోనప్ప ఏర్పాటు చేసి నిర్వహిస్తున్నారు. 

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:ఆంధ్రప్రదేశ్ శాసన సభ్యులు (2004)
వర్గం:కొమరంభీం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:పార్టీలు ఫిరాయించిన రాజకీయ నాయకులు
వర్గం:1955 జననాలు
వర్గం:భారత జాతీయ కాంగ్రెస్ నాయకులు
వర్గం:భారత్ రాష్ట్ర సమితి మాజీ నాయకులు